Document ID: 32004D0199

Απόφαση της Επιτροπής
της 27ης Φεβρουαρίου 2004
για τροποποίηση της απόφασης 93/52/ΕΟΚ για την αναγνώριση ορισμένων επαρχιών της Ιταλίας ως επίσημα απαλλαγμένων από την βρουκέλωση
[κοινοποιηθείσα υπό τον αριθμό Ε(2004) 558]
(Κείμενο που παρουσιάζει ενδιαφέρον για τον ΕΟΧ)
(2004/199/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 91/68/ΕΟΚ του Συμβουλίου, της 28ης Ιανουαρίου 1991, σχετικά με τους όρους υγειονομικού ελέγχου που διέπουν τις ενδοκοινοτικές συναλλαγές αιγοπροβάτων(1), και ιδίως το παράρτημα A κεφάλαιο 1 μέρος II,
Εκτιμώντας τα ακόλουθα:
(1) Στην Ιταλία, επαρχίες Rieti και Viterbo (περιφέρεια Lazio), η βρουκέλωση (Brucella melitensis) δηλώνεται υποχρεωτικά τουλάχιστον τα τελευταία πέντε χρόνια.
(2) Στις επαρχίες Rieti και Viterbo, τουλάχιστον 99,8 % των εκμεταλλεύσεων εκτροφής αιγοπροβάτων είναι επίσημα απαλλαγμένες από την βρουκέλλωση. Οι επαρχίες αυτές αναλαμβάνουν επιπλέον να τηρήσουν τους όρους που προβλέπονται στο παράρτημα A κεφάλαιο 1 μέρος II σημείο 2 της οδηγίας 91/68/ΕΟΚ.
(3) Οι επαρχίες Rieti και Viterbo πρέπει συνεπώς να αναγνωρισθούν ως επίσημα απαλλαγμένες από την βρουκέλλωση (Brucella melitensis).
(4) Συνεπώς, πρέπει να τροποποιηθεί αναλόγως η απόφαση 93/52/EΟΚ της Επιτροπής, της 21ης Δεκεμβρίου 1992, που διαπιστώνει την τήρηση εκ μέρους ορισμένων κρατών μελών ή περιοχών των όρων σχετικά με τη βρουκέλλωση (Brucella melitensis) και που τους αναγνωρίζει το καθεστώς κράτους μέλους ή περιοχής επίσημα απαλλαγμένης από την ασθένεια αυτή(2).
(5) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το παράρτημα IΙ της απόφασης 93/52/ΕΟΚ αντικαθίσταται από το κείμενο του παραρτήματος της παρούσας απόφασης.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 27 Φεβρουαρίου 2004.

Labels: 18
6